El Centre Cultural “Ínsula Barataria” Castella-la Manxa de Burjassot ofereix una vesprada de teatre, poesia i bona música
2025-07-24

El final de curs ha arribat també per al Centre Cultural “Ínsula Barataria” Castella-la Manxa de Burjassot que celebrarà una gran vesprada cultural en la Casa de Cultura. Una vesprada en la qual no faltarà el teatre, la poesia i la música del Cor i la Rondalla de l’entitat.

Així, el divendres 22 de juny a partir de les 19.30 hores, els primers a pujar-se a l’escenari seran els components del grup de teatre que posaran en escena dos sainets: “Los culpables”, de Carlos Arniches i “Autoescuela Fitipaldi”, de José Cedena. El testimoni ho agafarà el Club de Poesia que recitarà als clàssics com Machado, Neruda, Rosalía de Castro, León Felipe o Miguel Hernández, entre molts altres.

La vesprada finalitzarà amb una mostra del folklore manxec a càrrec de la Rondalla i del Cor de l’entitat burjassotera que interpretaran diferents peces assajades al llarg del curs.